Wokrjes Budyšin chce wo dźělnym planowanju syće powołanskich šulow w Sakskej hišće raz jednać.
Wojerecy (KD/SN). Na minjenym wuradźowanju Budyskeho wokrjesneho sejmika we Wojerowskej Łužiskej hali je gremij noworjadowanje struktury powołanskich šulow w Sakskej rozjimał. Dotal njeje wokrjes naćiskej dźělneho planowanja šulskeje syće přihłosował.
Kaž prěni přirjadnik krajneho rady Udo Wićaz (CDU) rozłoži, chcychu wuwažene rozdźělenje powołanskošulskich poskitkow w bjezwokrjesnych městach a wokrjesach docpěć. „To njeje so dotal poradźiło. Přewjele wučomnikow hišće w Drježdźanach, Lipsku a Kamjenicy wuknje. Tež wukubłanje na rěznika abo technikarja za mechatroniku w Budyskim powołanskošulskim centrumje (BSZ) bórze wjace móžne njebudźe. Tohorunja přichodne frizerki, kucharki a pjekarjo tam potom hižo wuknyć njemóža, byrnjež modernu techniku k dispoziciji měli“, rjekny Wićaz.
szl_Latn szl_Latn szl_Latn